O‘zbekistonda hojatxonalarni izlash interaktiv xaritasi ishga tushirildi

O‘zbekiston Turizmni rivojlantirish davlat qo‘mitasi mamlakat aholisi va sayyohlarga qulaylik yaratish maqsadida hojatxonalarni izlash interaktiv xaritasini ishga tushirdi. Bu haqda “Uzbekistan.travel” xabar berdi.

Sanitar-gigiyenik uzellar rivojlangan turizm infratuzilmasida muhim o‘rin tutadi. O‘rganishlar natijasida hozirgi paytda sayyohlar ko‘p tashrif buyuradigan jamoat joylari hamda obyektlarda sanitar-gigiyenik uzellar tashkil qilishga ehtiyoj borligi aniqlandi, deyiladi xabarda.
Interaktiv xarita yangi sanitar-gigiyenik uzellar qurilishi hisobiga muntazam ravishda yangilanadi.